L'Alcalde de Sagunt i membres de l’Equip de Govern visiten l'empresa Hierros de Levante
26 de gener 2018

![](/media/zsrao02d/20-img_1789.jpg)  

Durant el matí d'ahir, l'Alcalde de Sagunt, Quico Fernández, acompanyat de membres de l’Equip de Govern, van visitar l'empresa siderúrgica Hierros de Levante, una fàbrica que compta amb més de 100 treballadors i que es dedica a la transformació de productes siderúrgics, en concret al tall.

  

Eta visita s'emmarca en la relació directa que l'Ajuntament de Sagunt manté amb les empreses amb l'objectiu que estes traslladen les seues preocupacions i necessitats, així com també, per a poder comprovar de primera mà l'evolució, en este cas molt positiva del sector siderúrgic. Un sector que, en paraules de Quico Fernández, **“és absolutament fonamental i bàsic en la nostra ciutat. Amb Arcelor com a empresa més característica però també amb moltes empreses relacionades com, en este cas, Hierros de Levante**”.

![](/media/4lnel3gt/20-img_1772.jpg)  
Amb esta visita, els membres de l'Equip de Govern han pogut conéixer de primera mà com és el procés d’este tipus d'empreses, on compren i venen el material i, en definitiva, quin és l'essència d'estes factories tan importants per al nostre municipi.  

  

**“Nosaltres cada 15-20 dies solem visitar factories i, en tots els casos, estem observant que la dinàmica de la nostra economia és fonamental i també repleguem una demanda tan important com és la del transport. La demanda del corredor Mediterrani, del corredor al Cantàbric, és una qüestió compartida i, en eixe sentit entre tots jo crec que estem fent una funció també de conscienciació al Govern Central perquè faça les inversions necessàries perquè la nostra economia, que en estos moments va bé, podria anar molt millor si tinguérem l'ajuda que tenen altres ciutats i altres comunitats Autònomes en matèria d'infraestructures”,** ha finalitzat l’alcalde de Sagunt.

![](/media/amuhu0vn/20-img_1761.jpg)  

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-i-membres-de-l-equip-de-govern-visiten-l-empresa-hierros-de-levante/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-i-membres-de-l-equip-de-govern-visiten-l-empresa-hierros-de-levante/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-i-membres-de-l-equip-de-govern-visiten-l-empresa-hierros-de-levante/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-i-membres-de-l-equip-de-govern-visiten-l-empresa-hierros-de-levante/)